stanford-oval/wikipedia huggingface dataset:
Post-metal
Erityispiirteitä

Post-metalia voidaan yksinkertaisesti kuvailla sekoitukseksi post-rockia ja metallia. Määritelmään sisältyvät tyylien keveys ja synkeys: metallimusiikin ja post-hardcoren särökitarat sekä murinavokaalit vasten post-rockin puhtaita ja äänenvärejä etsiviä kitarakuvioita. Kappaleiden tempo vaihtelee hitaasta keskinopeaan, keskittyen enemmänkin äänen sointujen ja sulkujen vaihteluun, lead-kitaroiden riffittelyyn tai tilutukseen, välttäen usein myös kitarasooloja. Post-metalissa on usein modernin metallin ja hardcore punkin epäsointuisuuksia. Niitä on myös havaittavissa Convergen ja Dillinger Escape Planin musiikissa. Tämä osoittaa että post-metal on äänimaailmansa ja juuriensa puolesta verrattavissa enemmän post-rockiin kuin metalliin.
Isis-yhtyeen albumi Panopticon (2004) on valioesimerkki post-metalista: post-rock-elementit ovat ilmeisempiä vastatusten rauhallisten melodioiden ja aggressiivisen säröisten äänimaailmajaksojen välissä. Vastaavia musiikkirakenteita on myös Pelican-yhtyeen vuoden 2006 albumilta The Fire in Our Throats Will Beckon the Thaw, joka keskittyy myös rakenteiden asteittaiseen kehitykseen.
Erityispiirteitä > Soitinkokoonpano

Tyypillinen post-metal kokoonpano käsittää kaksi tai kolme kitaraa, bassokitaran, syntetisaattoreita, rumpusetin ja vokalistin. Löytyy myös täysin instrumentaalisia post-metal-yhtyeitä, kuten Pelican. Orkestraaliset väliosat eivät myöskään ole harvinaisia, niitä hyödyntävät töissään erityisesti ryhmät, kuten Cult of Luna, Kayo Dot ja Boris, jotka ovat ottaneet vaikutteita jazzista.
Post-metalin äänimaailma on raskaan matala. Kitarat on usein viritetty niinkin matalalle kuin B:hen. ollen vastaava seitsemänkielisen kitaran kanssa. Post-metalin äänituotanto on usein hyvin tiivis, joten musiikissa on harvemmin niin kutsuttua autotalliyhtyeen tuntua. Tämä sallii vallitsevampien minimalististen osioiden, kuten koskettimien ja puhtaiden kitaroiden kuulua kirkkaammin.
Erityispiirteitä > Laulu ja sanoitukset

Post-metalin tuotannon yleinen filosofia on se, että kokonaisuus on tärkeämpi kuin sen osat, siten jokaiselle soittimelle on annettu tasavertainen läsnäolo. Laulu ei ole usein erityisen korkealla säädettyä miksauksessa ja on useissa tapauksissa lähellä hardcore punkia tai metallia, eli syväkurkkuista tai huudettua eikä useinkaan emo-tyylistä kirkunaa tai death metal -tyylistä murinaa. Sanoitukset käsittelevät laaja-alaista kirjoa eri aiheita, usein metafyysisiä, eksistentialistisia tai makroskooppisia vastoin syviä henkilökohtaisia tai allegorisia. Teemat käsittelevät usein poliittista tyytymättömyyttä tai kritiikkiä laumasieluisuutta kohtaan.
Erityispiirteitä > Rakenne

Post-metal määritellään myös rakenteensa mukaan, joka nojaa enemmän post-rockin puoleen kuin metallin: kappaleet tapaavat kehittyä crescendoon tai kliimaksiin – joskus useitakin kertoja kappaleen aikana – rakentuen toistuvan teeman tai sointuvaihdon varaan. Metallissa sen sijaan tarttuu säe-kertosäe-säe-sovitukseen. Kuten Isis-yhtyeen Aaron Turner täsmentää, säe-kertosäe-säe-kertosäe peruskappalemuoto on jotain, mikä on tehty ja uudelleentehty. Turnerin mielestä näyttää merkityksettömältä takertua tuohon rakenteeseen, kun on muitakin alueita tutkittavana. Tämän tuloksena on usein pitkiä kappaleita, yleensä kuudesta yhteentoista minuuttiin. Siten tyypillinen post-metal-kappale ei tavallisesti sovellu radiosoittoon saatikka muuhun kaupalliseen käyttöön. Albumit tehdään yleensä näennäis-konseptimaisiksi, luoden suurimman vaikutuksen kun sitä kuunnellaan kokonaisuutena (Dirge Wings Of Lead Over Dormant Seas). Samaten ei ole epätavallistä nähdä kirjallisuusvaikutteita albumeilla, kuten Red Sparowesin At the Soundless Dawnilla ja Mastodonin Leviathanilla. Tämä on ilmeisesti se, mikä tekee post-metal-genrestä avantgarden elementin: se asettuu nykyaikaisen klassisen musiikin ja minimalismin ideoiden tasalle samoilla linjoilla kuin Steve Reich (eli toistaa tai laajentaa tiettyä teemaa) ja John Cage, samaan aikaan metalliskenen kanssa.
Tyypillinen post-metal-kappale alkaa yksinäisellä kitarakuviolla mutta rakentuu pian yli kuusijäsenisen yhtyeen rinnakkaiseen soittoon, kuten esimerkiksi Cult of Lunan kappaleessa "Genesis", albumilta The Beyond. Samaten post-metal kappale voi loikata suoraan musiikkiin särön ja aggression näkyessä jo heti alussa, nyökkäyksenä genren ilmeiselle metallielementille. Tämän kaltaiset kappaleet haastavat tyylilajin määritteen, mutta suuri osa sisältää puhtaita väliosia ja taukoja, usein osana kappaleen rakentumista. Sopivina esimerkkeinä toimii Isiksen "False Light" albumilta Oceanic, Pelicanin "Australasia" albumilta Australasia tai Maudlin of the Well:n "Monstrously Low Tide" albumilta Leaving Your Body Map.
Post-metalin elementtejä löytyy myös metallista, metalcoresta ja hardcore punkista, kuten myös muutoin sovinnaisuuksia seuraavien yhtyeiden julkaisuista. Esimerkiksi Norma Jean -yhtyeen Bless the Martyr and Kiss the Child -albumilla on kaksi esimerkkiä post-metalista: "Pretty Soon, I Don't Know What, but Something is Going to Happen" ja "Organized Beyond Recognition". Toiset hardcore punk -yhtyeet viittoilevat välillä post-metalin puoleen joillain kappaleillaan, lähinnä rakenteidensa puolesta. Esimerkkeinä käyvät yhtyeet Envy ("Chain Wandering Deeply"), Eden Maine ("Disformasiya") ja  Converge ("Jane Doe"). Monet yhtyeet myös lisäävät albumeilleen yhden tai useamman "eeppisen" kappaleen, yleensä juuri ne ovat verrattavissa post-metaliin.
Erityispiirteitä > Live-esiintymiset

Tyylilajina post-metalia pidetään usein "luonnostaan tylsänä live-näkökulmasta." Joidenkin yhtyeiden on nähty "soittavan samoja sointuja uudelleen ja uudelleen," jättäen pois studioäänitteillä kuultavat tunnelmalliset tasot. Jotkut yhtyeet pystyvät kuitenkin luomaan energisen live-tilanteen ja saamaan aikaan niin kutsuttuja hetkellisiä mosh pitejakin.
Kritiikki

Koska post-metal on suhteellisen uusi tyylilaji ja sitä edustaa vain pieni joukko artisteja, arvostelijat ja harrastajat ovat usein kyseenalaistaneet erillisen musiikkiluokituksen tarpeen. Jotkut näkevät post-metal-luokan turhana, sillä monet post-metaliksi luokitellut yhtyeet  hyödyntävät monia elementtejä, jotka ovat vastaavia doom metaliin, progressiiviseen metalliin, sludge metaliin ja stoner metaliin. Toiset kuitenkin väittävät, että nämä elementit on muunneltu tarpeeksi etäälle noista alkuperäisistä tyylilajeista, mikä luo tarpeen omalle, eriävälle luokitukselleen. Pelicanin Trevor de Brauw on sanonut, että vaikka heidän musiikissaan on yhtäläisyyksiä metallimusiikkiin, hän ei pidä Pelicania metalliyhtyeenä. Brauw sanoo, että ymmärtää sen, kuinka ihmiset kutsuvat Pelicanin tyyliä instrumentaaliksi, post-metaliksi tai metalcoreksi, mutta hänen mielestään Pelicanilla on enemmän yhtäläisyyksiä punkiin tai hardcoreen.
Merkittäviä post-metal-yhtyeitä

Battle of Mice
Callisto
Cult of Luna
Giant Squid
Isis
Jesu
Mouth of the Architect
Neurosis
Seith
Pelican
Red Sparowes
Dirge
Amenra
Rosetta
Minsk
Russian Circles
Aiheesta muualla

Kappaleita, artisteja ja albumeita, joita nimitetään 'post-metaliksi' last.fm-sivulla
Metallimusiikin tyylilajit
Alternative metal
Avantgardemetalli
Djent
Black metal
Death metal
Doom metal
Extreme metal
Folk metal
Funk metal
Glam metal
Goottimetalli
Grindcore
Hard rock
Heavy metal
Industrial metal
Kristillinen metallimusiikki
Metalcore
Neoklassinen metalli
Power metal
Progressiivinen metalli
Rapcore
Sinfoninen metalli
Stoner rock
Thrash metal
Viikinkimetalli
Mobiilikäännös

Mobiilikäännös on mikä tahansa elektroninen laite tai ohjelmistosovellus, joka tarjoaa äänikäännöksen. Käsite sisältää kaikki kannettavat elektroniset laitteet, jotka on erityisesti suunniteltu äänikääntämistä varten. Se sisältää myös kaikki konekäännöspalvelut tai ohjelmistot käsilaitteille, mukaan lukien matkapuhelimet, Pocket PC ja PDA. Mobiilikäännös tarjoaa kädessä pidettävien laitteiden käyttäjille käännöksen yhdeltä kieleltä toiselle, yleensä palvelumaksua vastaan, joka on kuitenkin huomattavasti pienempi kuin ihmiskääntäjän veloitusselvennä.[lähde? ]
Mobiilikäännös on osa uutta mobiiliviestinnän käyttäjille tarjottavaa palveluvalikoimaa, joihin kuuluvat sijainnin paikannus (GPS-palvelu), e-lompakko (mobiilipankki), käyntikortin / viivakoodin / tekstin skannaus jne.
Se luottaa tietokoneohjelmointiin laskennallisen kielitieteen alalla ja laitteen viestintävälineiden (Internet-yhteys tai tekstiviestit) toimivuuteen,
Historia

Käännösjärjestelmä, jonka avulla japanilaiset keskustelivat ulkomaalaisten kanssa matkapuhelinten avulla, kehitettiin ensimmäisen kerran vuonna 1999 Advanced Telecommunications Research Institute International-Interpreting Telecommunications Research Laboratoriesissa, joka sijaitsee Japanissa Kansai Science Cityssä. Matkapuhelimeen puhutut sanat käännetään kohdekielelle ja lähetetään sitten audiona toisen käyttäjän matkapuhelimeen.
Transclick julkaisi kaupallisesti vuonna 2004 kädessä pidettävien laitteiden konekäännösohjelmiston, joka sisältää käyttäjän syöttämän tekstin ja tekstiviestien ja sähköpostin käännösominaisuudet. Transclickille myönnettiin patentti tekstiviestien, sähköpostin ja pikaviestien käännöksille vuonna 2006.
Marraskuussa 2005 toinen japanilainen yritys, NEC Corporation, ilmoitti matkapuhelimiin ladattavan käännösjärjestelmän kehittämisestä. Tämä matkapuhelinjärjestelmä tunnisti 50 000 japanilaista sanaa ja 30 000 englanninkielistä sanaa, ja sitä voitiin käyttää yksinkertaisiin käännöksiin matkoilla. Vasta tammikuussa 2009 NEC Corporation esitti virallisesti tuotteensa.
Tietokoneiden ja viestintävälineiden tekninen kehitys on mahdollistanut matkapuhelinten käytön kielen oppimisessa. Varhaishankkeiden joukossa olivat espanjankieliset opinto-ohjelmat, joihin sisältyi sanastoharjoituksia, tietokilpailuja sekä sanojen ja lauseiden käännöksiä. Pian puhelimia alettiin käyttää englannin kielen opettamiseen Japanissa. Vuoteen 2005 mennessä he siirsivät painopisteensä sanasto-opetuksen tarjoamiseen tekstiviestillä. Samanlainen ohjelma luotiin italian kielen oppimiseen Australiassa. Sanastot, tietokilpailut ja lyhyet lauseet lähetettiin tekstiviestillä.
Tekniset toiminnot

Konekäännöspalvelun tukemiseksi mobiililaitteen on kyettävä kommunikoimaan ulkoisten tietokoneiden (palvelinten) kanssa, jotka vastaanottavat käyttäjän syöttämän tekstin / puheen, kääntävät sen ja lähettävät sen takaisin käyttäjälle.Tämä tehdään yleensä Internetin kautta (WAP, GPRS, EDGE, UMTS, Wi-Fi), mutta jotkut aikaisemmat sovellukset käyttivät tekstiviestejä yhteydenpitoon käännöspalvelimen kanssa.[lähde? ]
Mobiilikäännöstä ei pidä sekoittaa käyttäjän muokattaviin (puhuviin) sanakirjoihin ja ilmaisukirjoihin, jotka ovat jo laajalle levinneitä ja saatavilla monille kädessä pidettäville laitteille ja jotka eivät yleensä vaadi Internet-yhteyttä mobiililaitteessa.[lähde? ]
Tekniset toiminnot > Ominaisuudet

Mobiilikäännös voi sisältää useita hyödyllisiä ominaisuuksia, kuten palvelun perustana olevan tekstin kääntämisen. Vaikka käyttäjä voi syöttää tekstiä laitteen näppäimistöllä, hän voi käyttää myös aiemmin luotua tekstiä sähköposteista tai tekstiviesteistä (sähköpostin / tekstiviestin käännös). Käyttäjän on myös mahdollista lähettää käännetty viesti, joka sisältää sekä lähdetekstin että käännöksen.[lähde? ]
Jotkin mobiilikäännössovellukset tarjoavat myös lisäpalveluja, jotka helpottavat viestintäprosessia. Niihin kuuluvat esimerkiksi seuraavat:
puheen luominen (puheen synteesi), jossa (käännetty) teksti voidaan muuntaa ihmisen puheeksi (tietokoneella, joka antaa kohdekieltä äidinkielenään puhuvan äänen);{{Lähde}
puheentunnistus, jossa käyttäjä voi puhua laitteelle, joka tallentaa puheen ja lähettää sen käännöspalvelimelle muunnettavaksi tekstiksi ennen sen kääntämistä;[lähde? ]
kuvankäännös, jossa käyttäjä voi ottaa kuvan (laitteen kameralla) joistakin painetusta tekstistä (liikennemerkki, ruokalista, kirjan sivu jne.), pyytää sovellusta lähettämään sen käännöspalvelimelle, joka käyttää optista Merkintunnistustekniikka (OCR), purkamaan tekstin, palauttamaan se käyttäjälle muokkausta varten (tarvittaessa) ja kääntämään sen sitten valitulle kielelle[lähde? ]
äänitulkkaus, jossa käyttäjä voi valita tarvittavan kieliyhdistelmän ja muodostaa yhteyden automaattisesti live tulkkiin
puhelukäännös, jossa käyttäjä voi keskustella muiden osapuolten kanssa matkapuhelinkääntäjän kautta, joka käyttää puheentunnistuksen ja puhegeneraattorin ominaisuuksia, lisäoptimoinnilla tälle viestintämenetelmälle (esim. erilainen mikrofonin herkkyys)
Tekniset toiminnot > Tuetut kielet

Viime aikoina matkapuhelimien automaattiseen käännökseen tarjottujen kieliparien määrä on lisääntynyt huomattavasti. Japanilaiset palveluntarjoajat tarjoavat yleensä ristikäännöksiä japaniksi, kiinaksi, englanniksi ja koreaksi, kun taas toiset taas voivat tarjota käännöksiä yli 20 kielelle, tai tarjota yli 200 kieliparia, mukaan lukien useimmat latinankieliset kielet.[lähde? ]
Puheenmuodostus on kuitenkin rajoitettu pienempään osaan yllä mainittuja kieliä. Niihin kuuluvat englanti, espanja, italia, ranska, kiina jne. Kuvien kääntäminen riippuu käytettävissä olevista OCR-kielistä.[lähde? ]
Tekniset edut ja rajoitteet > Edut

Kannettavan reaaliaikaisen automaattisen käännöslaitteen käytöllä on useita etuja:
Ihmiskäännöksen mobilisointi: ihmiskääntäjät voivat käyttää mobiilikäännöstyökaluja kääntämiseen missä ja milloin tahansa. Ihmiskääntäjien ei tarvitse enää työskennellä työpöydän käännösohjelmiston kanssa
Matkustaminen: Reaaliaikainen mobiilikäännös voi auttaa vieraaseen maahan matkustavia ihmisiä ymmärtämään muita
Liiketoiminta: Keskustelut ulkomaisten asiakkaiden kanssa tulevat helpommaksi, halvemmaksi ja nopeammaksi. Reaaliaikainen mobiilikäännös on paljon edullisempi vaihtoehto monikielisille puhelinkeskuksille, jotka käyttävät ihmiskääntäjiä.
Sosiaalisen verkostoitumisen globalisaatio: Mobiilikäännös mahdollistaa keskustelun ja tekstiviestien lähettämisen ystävien kanssa kansainvälisellä tasolla. Uusia ystäviä ja työtovereita voitaisiin saada helpommin ylittämällä kielimuuri
Vieraan kielen oppiminen: Vieraan kielen oppiminen voidaan tehdä helpommaksi ja halvemmaksi käyttämällä reaaliaikaisella konekäännöksellä varustettua mobiililaitetta. Tilastot osoittavat, että useimmat korkeakouluopiskelijat omistavat matkapuhelimia ja huomaavat, että vieraan kielen oppiminen matkapuhelimen kautta osoittautuu halvemmaksi kuin tietokoneella. Matkapuhelinten kannettavuuden ansiosta vieraiden kielten oppijoiden on helppo opiskella luokkahuoneen ulkopuolella missä tahansa ja omaan aikaansa
Tekniset edut ja rajoitteet > Haasteet

Mobiiliteknologian ja konekäännöspalveluiden kehitys on auttanut vähentämään tai jopa poistamaan joitain mobiilikäännöksen haasteita, kuten esimerkiksi mobiililaitteen pienennetyn näytön koon ja yhden sormen näppäimistön. Monissa uusissa kädessä pidettävissä laitteissa on QWERTY näppäimistö ja / tai kosketusherkkä näyttö sekä käsinkirjoituksen tunnistus, joka lisää merkittävästi kirjoitusnopeutta. Vuoden 2006 jälkeen useimmissa uusissa matkapuhelimissa ja laitteissa alkoi olla suuret näytöt, joiden tarkkuus on 640 x 480 px, 854 x 480 px tai jopa 1024 x 480 px, joka antaa käyttäjälle riittävästi näkyvää tilaa suurten tekstien lukemiseen / kirjoittamiseen. MyLanguage esitteli vuonna 2011 ns. hybridikäännösteknologian Vocre-mobiilisovelluksen kautta, joka perustuu suurelta osin väkijoukon tuottamaan kielitietoon.[lähde? ]
Mobiilikäännösalan tärkein haaste on kuitenkin käännösten kielellinen ja kommunikoiva laatu. Vaikka jotkut palveluntarjoajat väittävät saavuttaneensa jopa 96 prosentin tarkkuuden ja niillä on omaa teknologiaa, joka kykenee ymmärtämään sanastoja ja slangia, konekäännös on edelleen selvästi huonolaatuisempi kuin ihmiskäännös, ja sitä tulisi käyttää varoen, jos käännetyt asiat edellyttävät oikeellisuutta.[lähde? ]
Yksi menetelmä, jota on käytetty epätarkkuuden lieventämiseen, on ontologian oppiminen yhdistettynä terminologian poimimiseen usein käytettyjen lauseiden tunnistamiseksi, semanttinen tulkinta tietyn lauseen oikean kontekstin ja merkityksen määrittämiseksi, sekä tietorakenteen toteutus aikaisempien monitarkoitusten termeistä ja lauseista löytyvien vivahteiden tallentamiseksi. Tämä kääntämisen perusrakenteiden yhdistelmä yhdessä koneoppimisalgoritmien kanssa tekee tästä monivaiheisesta menetelmästä tarkan ja antaa sille mahdollisuuden asteittain täsmentyä. Tätä menetelmää on erittäin vaikea automatisoida: rakenteen toteuttaminen käyttäjäystävällisellä tavalla on edelleen suuri haaste käännössovellusten kehittäjille.[lähde? ]
Mainittavana haittana on vakaan Internet-yhteyden vaatimus käyttäjän mobiililaitteessa. Koska tekstiviestimenetelmä yhteydenpidossa käännöspalvelimen kanssa on osoittautunut vähemmän tehokkaaksi kuin datapakettien lähettäminen (viestin pituusrajoituksen (160 merkkiä) ja tekstiviestien korkeammat kustannukset verrattuna Internet-liikenteen maksuihin), Internet-yhteys mobiililaitteilla on välttämätöntä: kattavuus joillakin muilla kuin kaupunkialueilla on edelleen epävakaa.[lähde? ]
Nigel Short

| Nigel Short |
| --- | --- |

Henkilötiedot
Koko nimi:  Nigel David Short
Syntynyt: 1. kesäkuuta 1965
Kansalaisuus:   englantilainen
Shakinpelaaja
Titteli:  suurmestari
Elo-luku:  2 683 (tammikuussa 2014) FIDE:n listan sijoitus 60.
Korkein Elo:  2 712 (huhtikuussa 2004)
Nigel David Short (s. 1. kesäkuuta 1965 Leigh, Lancashire, Iso-Britannia) on useiden arvioiden mukaan 1900-luvun paras brittiläinen shakinpelaaja.
Short saavutti kuuluisuutta 10 vuoden ikäisenä voitettuaan Viktor Kortšnoin simultaanipelissä. Hänestä tuli 14-vuotiaana tuolloin kaikkien aikojen nuorin kansainvälinen mestari. Shortista tuli suurmestari 1984 vain 19 vuoden ikäisenä. Hän oli tuolloin nuorin tämän arvon kantaja.
Short saavutti oikeuden haastaa Garri Kasparov MM-otteluun voittamalla kandidaattiotteluissa Jon Speelmanin 5½–4½, Boris Gelfandin 5–3, Anatoli Karpovin 6–4 ja Jan Timmanin 7½–5½. Shortin ja Kasparovin riitauduttua FIDE:n kanssa ottelu käytiin heidän perustamansa kilpailevan PCA-shakkiliiton alaisuudessa Lontoossa 1993. Short hävisi pistein 12½–7½.
Nigel Short on kirjoittanut kolumneja ja kirja-arvioita seuraaviin brittilehtiin: The Sunday Times, The Daily Telegraph, The Daily Mail, The Spectator, The Sunday Telegraph ja The Guardian. Hän raportoi vuoden 2005 FIDE:n MM-turnauksesta Argentiinan San Luista internetin ChessBase-verkkosivustolle.
Aiheesta muualla

Wikimedia Commonsissa on kuvia tai muita tiedostoja aiheesta .
Nigel Short ChessGames.com-sivustolla (englanniksi)
FIDE-kortti: Nigel Short (englanniksi)
Nkhotakota

| Nkhotakota |
| --- | --- |
 Talo Nkhotakotassa
 Nkhotakota
 Koordinaatit: 12.927°S, 34.283°E 
Valtio:  Malawi
Alue:  Keskinen alue
Piirikunta:  Nkhotakota
Väkiluku (2008):  24 726
Infobox OKVirheellinen NIMI-arvo: 
Nkhotakota on kaupunki Malawin keskisellä alueella Malawijärven rannalla. Kaupungin väkiluku on kehittynyt seuraavasti: 10 312 (1977), 12 163 (1987), 19 262 (1998) ja 24 726 (2008).  Etäisyys Lilongwesta on 200 ja Blantyresta 378 kilometriä. Nkhotakotan historia alkaa 1800-luvulta, jolloin se oli ryhmä kyliä.
Nkhotakota on 4 259 neliökilometrin laajuisen Nkhotakotan piirikunnan (303 700 as. vuonna 2008) keskus. Aiemmin kaupungin nimestä on käytetty myös kirjoitusasuja Kota Kota ja Nkota Kota.
Vuonna 1954 avattu Nkhotakotan riistansuojelualue sijaitsee Nkhotakotan lähistöllä. Bua-joki leikkaa alueen, jolla esiintyy muiden muassa norsuja, puhveleita, leijonia, leopardeja, hyeenoja ja yli kolmeasataa eri lintulajia.
Malawijärven rantaa Nkhotakotassa
Mobiilitelevisio

Mobiilitelevisio on kännykkätelevisio, eli matkapuhelin tai jokin muu pieni päätelaite, jossa on televisio-ohjelmien katselumahdollisuus.
Kännykkätelevisiotekniikoita on useita.
Euroopan mobiilitelevisiostandardiksi valittiin DVB-H, joka on kehitetty varta vasten mobiililaitteiden tarpeet huomioon ottaen. Tämä standardi hyväksyttiin helmikuussa 2004, jonka jälkeen useissa maissa avattiin mobiili-tv-verkkoja. Nämä kuitenkin suljettiin 2010-luvulle tullessa, viimeisenä maana Suomessa 5.3.2012.
Nykyisin mobiililaitteille tarkoitettuja erillisiä tv-verkkoja ei ole ja videon toistoon käytetään lähinnä suoratoistoa Internetin IP-protokollalla.
Historiaa

Suomessa mobiilitelevisiota on kokeiltu jo ennen 2000-lukua. Aiemmin ongelmana oli muun muassa kännykän näyttöjen heikko resoluutio, jolloin esimerkiksi jalkapallo-ottelua katsellessa pallo ei näkynyt laajassa kuvassa. Mobiilitelevision päätelaitteena on kokeiltu monenlaisia laitteita muun muassa GSM-puhelinta, tietokonetta ja PDA-laitetta. Myös autonavigaattori voisi sopia päätelaitteeksi.
Vuonna 2003 NEC kehitti ensimmäisen prototyypin matkapuhelimesta jolla voidaan vastaanottaa maanpäällisiä digitaalitelevisiolähetyksiä. Toisen prototyypin kännykkätelevisiosta, jolla voidaan paitsi vastaanottaa televisiosignaalia, myös tallentaa sitä jopa puolen tunnin ajan, esitteli japanilainen Sanyo vuonna 2003; prototyypissä vastaanotettiin maanpäällistä digitelevisiosignaalia CDMA2000-verkossa. Ensimmäinen matkapuhelinmalli, jolla voitiin vastaanottaa analogista televisiosignaalia oli Toshiban toukokuun 2004 lopussa julkistama V401T-malli.
Ensimmäinen IP Datacast -mobiilivastaanotin oli Nokia Streamer. Laite kiinnitettiin akun tapaan Nokian 7700-malliin. Nokia Streamer ei tullut lainkaan myyntiin vaan se jäi testilaitteeksi. Sitä kuitenkin testattiin muun muassa 20 käyttäjän voimin kesällä 2004 BMCO:n Friendly user -testissä. Myyntiin tuleva malli tulee olemaan Streamer SU-22 joka sijoitetaan Nokian 7710-älypuhelimeen.
Elisa ja Sonera ovat kokeilleet joissa televisio-ohjelmia lähettämistä joko GPRS verkon kautta tai nopeamman UMTS verkon kautta. Nämä lähetykset ovat suunnattu operaattorin omille asiakkaille ja vaativat toimiakseen S60 laitealustalle pohjautuvan puhelimen. Operaattorien tarjoamat ohjelmat pakataan joko reaaliaikaisesti .3gp muotoon tai tarjotaan viimeisintä tallennetta ohjelmasta (esimerkiksi uutislähetys).
Muita mobiilitelevisio teknologioita ovat DMB ja MediaFLO. DMB on kaupallisessa käytössä varsinkin Koreassa ja jokunen pilotti Euroopassa. MediaFLO on yhdysvaltalaisen Qualcommin kehittämä teknologia. IP Datacast -lähetykset olivat vielä 2006 kokeiluasteella. 
Nokia on testannut 7700 ja 7710 sarjan puhelimia kahdessakin eri pilottijaksossa vuosina 2004 / 2005. Kokemukset ovat olleet uutisointien mukaan myönteisiä ja kokeiluun osallistuneista merkittävä osa on valmis maksamaan palvelusta jopa noin 10 euroa kuukaudessa.
Ulkomaisia mobiilitelevisiotekniikoita

ISDB-T (Integrated Services Digital Broadcasting for Terrestrial television broadcasting) -tekniikan käyttö aloitettiin vuoden 2003 lopulla Tokiossa, Nagoyassa ja Osakassa.
ATSC (Advanced Television Systems Committee) on Yhdysvaltalaiseen digitaaliseen järjestelmään perustuva liikkuvan ympäristön versio. Tekniikka oli käytössä muun muassa Koreassa, mutta korealaiset eivät olleet tekniikkaan tyytyväisiä.
DMB (Digital Media Broadcasting) perustuu digitaalisten radiokanavien DAB–tekniikkaan. Käytössä Koreassa, Norja aloittanee kokeilun keväällä 2005.
FLO (Forward Link Only) -tekniikka on yhdysvaltalaisen Qualcommin oma, eikä yhtiö suostu lisensioimaan sitä muihin kuin CDMA2000-yhteensopiviin järjestelmiin.
DVB-H (Digital Video Broadcasting Handheld) -standardi on suunniteltu DVB-T-standardin pohjalta mobiileja digitaalisten televisiolähetysten vastaanottimia varten.
Ulkomaisia mobiilitelevisiotekniikoita > Suomessa kokeillut tekniikat

Elisa TV
YLE GSM 20 Kbps
YLE 3G    83.6 Kbps
Sonera MobiiliTV
Eurooppalainen mobiilitelevisiostandardi

Suomessa on mobiilitelevisioon valittu eurooppalainen lähetysstandardi DVB-H (Digital Video Broadcasting - Handhelds). Se on digitaalisten televisiolähetysten standardi matkapuhelintyyppisiä päätelaitteita varten. Se on sukua muille digitaalisen televisiolähetyksen DVB-standardeille kuten DVB-T, DVB-C ja DVB-S mutta toimii pienemmällä sähkönkulutuksella. Nopeasti liikkuvassa ympäristössä se vie vähemmän radiokaistaa, koska kuvan tarkkuus on alhaisempi kuin tavallisen tv-kuvan. DVB-H:n kuvan tarkkuus on 320x240 (vertaa DVB-T:n 720x576).